पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. दिल्ली विश्वविद्यालय छात्रसंघ (डूसू) की ओर से आयोजित दो दिवसीय जॉब फेयर में करीब 4000 छात्रों ने आवेदन किया। इनमें से करीब 700 छात्रों को स्पॉट पर ही जॉब ऑफर किए गए।
जॉब फेयर के समापन समारोह में शिक्षा मंत्री प्रो. किरण वालिया ने छात्रों को संबोधित करते हुए कहा कि डूसू की ओर से यह अच्छी शुरुआत है क्योंकि अधिकांश छात्र कंपनियों में नौकरी के लिए संपर्क नहीं कर पाते हैं और वह किसी ऐसे व्यक्ति की तलाश में रहते हैं, जो उन्हें नौकरी आवेदन के लिए सही मार्ग प्रशस्त कर सके। इस दिशा में डूसू ने छात्रों और कंपनियों के बीच सेतु का कार्य किया है।
डूसू अध्यक्ष अरुण हुड्डा ने बताया कि सबसे अच्छे ऑफर आईसीआईसीआई बैंक की ओर से छात्र-छात्राओं को दिए गए। जॉब फेयर में करीब 40 कंपनियों ने भागीदारी की। जिसमें छात्रों को 15 हजार से लेकर 25 हजार रुपये मासिक वेतन के ऑफर मिले।
अरुण ने कहा कि जिन छात्रों को जॉब ऑफर नहीं मिल पाए हैं वह निराश न हों, बल्कि यहां चयनकर्ताओं द्वारा पूछे गए सवालों का एनालिसिस कर अपने अंदर सुधार करें। खासकर कंप्यूटर दक्षता और अंग्रेजी के साथ-साथ सामान्य ज्ञान को थोड़ा बेहतर करें। इस जॉब फेयर का आयोजन डीयू नॉर्थ कैंपस स्थित स्पोट्र्स काम्प्लैक्स में किया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn